Document ID: 32006R1919

KOMISSION ASETUS (EY) N:o 1919/2006,
annettu 11 päivänä joulukuuta 2006,
useiden maidon ja maitotuotteiden yhteistä markkinajärjestelyä koskevien asetusten mukauttamisesta Bulgarian ja Romanian Euroopan unioniin liittymisen vuoksi
EUROOPAN YHTEISÖJEN KOMISSIO, joka
ottaa huomioon Bulgarian ja Romanian liittymissopimuksen ja erityisesti sen 4 artiklan 3 kohdan,
ottaa huomioon Bulgarian ja Romanian liittymisasiakirjan ja erityisesti sen 56 artiklan,
sekä katsoo seuraavaa:
(1)
Useisiin maidon ja maitotuotteiden yhteistä markkinajärjestelyä koskeviin komission asetuksiin on tarpeen tehdä tietyt tekniset muutokset, jotta voidaan tehdä Bulgarian ja Romanian Euroopan unioniin liittymisen vuoksi tarvittavat mukautukset.
(2)
Neuvoston asetuksen (EY) N:o 1255/1999 soveltamista koskevista yksityiskohtaisista säännöistä voin ja kerman markkinoiden interventiotoimenpiteiden osalta 16 päivänä joulukuuta 1999 annetun komission asetuksen (EY) N:o 2771/1999 (1) liite V vastaa jäsenvaltioissa tuotetun, yksityisen varastoinnin tukeen oikeutetun voin kansallista laatuluokkaa. Kyseiseen liitteeseen olisi sisällyttävä Bulgarian ja Romanian kansalliset laatuluokat.
(3)
Asetuksen (EY) N:o 1255/1999 soveltamista koskevista yksityiskohtaisista säännöistä eläinten rehuksi tarkoitetun rasvattoman maidon ja rasvattoman maitojauheen tuen ja mainitun rasvattoman maitojauheen myynnin osalta 17 päivänä joulukuuta 1999 annetun komission asetuksen (EY) N:o 2799/1999 (2) liite II sisältää jäsenvaltioittain eritellyn luettelon tuotteista, joiden markkinahinnat olisi ilmoitettava komissiolle säännöllisesti edellyttäen, että määritellyillä tuotteilla käydään edustavassa määrin kauppaa. Kyseiseen liitteeseen olisi lisättävä luettelo Bulgarian ja Romanian markkinoilla olevista edustavista tuotteista.
(4)
Neuvoston asetuksen (EY) N:o 1255/1999 soveltamista koskevista yksityiskohtaisista säännöistä maito- ja maitotuotealan tuontijärjestelmän ja tariffikiintiöiden avaamisen osalta 14 päivänä joulukuuta 2001 annettu komission asetus (EY) N:o 2535/2001 (3) sisältää Bulgarialle ja Romanialle avatut kiintiöt ja niiden soveltamista koskevat säännökset. Sen vuoksi kyseisen asetuksen 5 artiklan b alakohta, 19 artiklan 1 kohdan a alakohta ja liite I B olisi poistettava.
(5)
Lisäksi asetuksen (EY) N:o 2535/2001 18 artiklan 1 kohdan d alakohta, 21 artiklan 1 kohdan d alakohta, 28 artiklan 1 kohdan d alakohta, 37 artikla ja 44 artiklan 3 kohta sisältävät eräät maininnat kaikilla yhteisön kielillä. Kyseisissä artikloissa pitäisi säätää myös bulgarian- ja romaniankielisistä maininnoista.
(6)
Eräiden maitotuotteiden vientitukia koskevasta tarjouskilpailusta 26 päivänä maaliskuuta 2004 annetun komission asetuksen (EY) N:o 580/2004 (4) 2 artiklassa säädetään pysyvän tarjouskilpailun avaamista koskevista yksityiskohtaisista säännöistä. Eräiden voilaatujen vientitukia koskevan pysyvän tarjouskilpailun avaamisesta 26 päivänä maaliskuuta 2004 annetussa komission asetuksessa (EY) N:o 581/2004 (5) ja rasvattoman maitojauheen vientitukia koskevan pysyvän tarjouskilpailun avaamisesta 26 päivänä maaliskuuta 2004 annetussa komission asetuksessa (EY) N:o 582/2004 (6) säädetään mainittuja tuotteita koskevista erillisistä tarjouskilpailuista. Asetukset (EY) N:o 581/2004 ja (EY) N:o 582/2004 sisältävät viittauksia Bulgarian ja Romanian kanssa käytävään kauppaan. Kyseiset viittaukset olisi poistettava liittymispäivästä alkaen. Kyseisiin asetuksiin olisi sisällytettävä myös tarjouskilpailumenettelystä Bulgariassa ja Romaniassa vastaavien toimivaltaisten viranomaisten nimet ja osoitteet.
(7)
Neuvoston asetuksen (EY) N:o 1255/1999 soveltamista koskevista yksityiskohtaisista säännöistä kerman, voin ja voiöljyn myyntiä yhteisön markkinoilla koskevien toimenpiteiden osalta 9 päivänä marraskuuta 2005 annetun komission asetuksen (EY) N:o 1898/2005 (7) liitteissä VII, XIII, XV ja XVI on eräitä mainintoja kaikilla yhteisön kielillä. Kyseisiin säännöksiin olisi sisällyttävä maininnat myös bulgarian ja romanian kielillä.
(8)
Neuvoston asetuksen (EY) N:o 1255/1999 soveltamista koskevista yksityiskohtaisista erityissäännöistä maidon ja maitotuotteiden vientitodistusten ja vientitukien osalta 17 päivänä elokuuta 2006 annetun komission asetuksen (EY) N:o 1282/2006 (8) liite IV sisältää eräitä mainintoja yhteisön kaikkien jäsenvaltioiden kielillä. Kyseisiin säännöksiin olisi sisällyttävä maininnat myös bulgarian ja romanian kielillä.
(9)
Sen vuoksi asetukset (EY) N:o 2771/1999, (EY) N:o 2799/1999, (EY) N:o 2535/2001, (EY) N:o 581/2004, (EY) N:o 582/2004, (EY) N:o 1898/2005 ja (EY) N:o 1282/2006 olisi muutettava vastaavasti,
ON ANTANUT TÄMÄN ASETUKSEN:
1 artikla
Korvataan asetuksen (EY) N:o 2771/1999 liite V tämän asetuksen liitteellä I.
2 artikla
Korvataan asetuksen (EY) N:o 2799/1999 liite II tämän asetuksen liitteellä II.
3 artikla
Muutetaan asetus (EY) N:o 2535/2001 seuraavasti:
1)
Poistetaan 5 artiklan b alakohta.
2)
Korvataan 18 artiklan 1 kohdan d alakohta seuraavasti:
”d)
20 kohdassa kiintiön numero ja jokin liitteessä XV luetelluista maininnoista;”
3)
Poistetaan 19 artiklan 1 kohdan a alakohta.
4)
Korvataan 21 artiklan 1 kohdan d alakohta seuraavasti:
”d)
20 kohdassa jokin liitteessä XVI luetelluista maininnoista”.
5)
Korvataan 28 artiklan 1 kohdan d alakohta seuraavasti:
”d)
20 kohdassa tarvittaessa kiintiön numero sekä IMA 1 -todistuksen numero ja sen myöntämispäivä jollakin liitteessä XVII luetelluista maininnoista merkittynä”.
6)
Korvataan 37 artiklan ensimmäinen kohta seuraavasti:
”Poiketen siitä, mitä asetuksen (EY) N:o 1291/2000 26 artiklassa säädetään, todistuksen myöntävän toimivaltaisen viranomaisen on tehtävä todistuksen 20 kohtaan jokin liitteessä XVIII luetelluista merkinnöistä.”
7)
Korvataan 44 artiklan 3 kohdan ensimmäinen alakohta seuraavasti:
”Kun fyysinen tarkastus on tehty, tuontitodistuksen 32 kohtaan tai sähköisen todistuksen viestikenttään on tehtävä jokin liitteessä XIX luetelluista merkinnöistä.”
8)
Poistetaan liite I B.
9)
Lisätään tämän asetuksen liitteessä III oleva teksti liitteiksi XV-XIX.
4 artikla
Muutetaan asetus (EY) N:o 581/2004 seuraavasti:
1)
Korvataan 1 artiklan 1 kohdan toinen alakohta seuraavasti:
”Ensimmäisessä alakohdassa tarkoitetut tuotteet on tarkoitettu vietäviksi kaikkiin määräpaikkoihin lukuun ottamatta Andorraa, Ceutaa ja Melillaa, Gibraltaria, Amerikan yhdysvaltoja ja Vatikaanivaltiota.”
2)
Korvataan liite tämän asetuksen liitteellä IV.
5 artikla
Muutetaan asetus (EY) N:o 582/2004 seuraavasti:
1)
Korvataan 1 artiklan 1 kohta seuraavasti:
”1. Avataan pysyvä tarjouskilpailu nettopainoltaan vähintään 25 kilogramman säkeissä olevan ja enintään 0,5 painoprosenttia lisättyä muuta kuin maitoa sisältävää ainetta sisältävän tuotekoodiin ex ex 0402 10199 000 kuuluvan, komission asetuksen (ETY) N:o 3846/87 (9) liitteessä I olevassa 9 jaksossa tarkoitetun rasvattoman maitojauheen vientituen määrittämiseksi vientiä varten kaikkiin määräpaikkoihin, ei kuitenkaan Andorraan, Ceutaan ja Melillaan, Gibraltariin, Amerikan yhdysvaltoihin ja Vatikaanivaltioon.
2)
Korvataan liite tämän asetuksen liitteellä V.
6 artikla
Muutetaan asetus (EY) N:o 1898/2005 seuraavasti:
1)
Korvataan liite VII tämän asetuksen liitteellä VI.
2)
Korvataan liite XIII tämän asetuksen liitteellä VII.
3)
Korvataan liitteet XV ja XVI tämän asetuksen liitteellä VIII.
7 artikla
Korvataan asetuksen (EY) N:o 1282/2006 liite IV tämän asetuksen liitteellä IX.
8 artikla
Tämä asetus tulee voimaan Bulgarian ja Romanian liittymissopimuksen voimaantulopäivänä sillä edellytyksellä, että kyseinen sopimus tulee voimaan.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 11 päivänä joulukuuta 2006.

Labels: 18
15
17
6